jkorsvik/nowiki_second_scrape_merged huggingface dataset:
Better Dayz

Better Dayz er det åttende studioalbumet og fjerde posthume albumet til den avdøde amerikanske rapperen 2Pac, og det tredje til å bli utgitt uten artistens kreative innspill samt det siste til å være et dobbeltalbum.
Albumet ble utgitt 26. november 2002 og debuterte som nummer 5 på Billboard 200. Albumet er det andre av to album (den første er Until the End of Time) som består av en samling av tidligere utgitt materiale ved bruk av remixede sanger fra Tupacs «Makaveli» periode mens han var signert under Death Row Records, og ble produsert av Johnny "J", Jazze Pha, Frank Nitty og E.D.I. fra Outlawz. Det inneholder «Military Minds» som er gjestet av Boot Camp Clik medlemmene Buckshot og Smif-n-Wessun (kreditert som Cocoa Brovaz) som skulle være en del av et samarbeidsprosjekt mellom Shakur og BCC med tittelen One Nation, men ble aldri offisielt utgitt grunnet Shakurs bortgang. Better Dayz har ingen sensurerte referanser til Death Row Records i motsetning til det forrige albumet, Until the End of Time. Det eneste sporet på albumets som tilhører den tidlige Death Row-epoken er «My Block (Remix)», som ble registrert i 1994-1995 som var i Shakurs tid under Interscope Records.
Albumet inneholder i hovedsak opptak fra perioden 1994-1996, hvorav de fleste er remixet. Andre beholdt sin opprinnelige form eller var ferdige mixet som «Fuck 'Em All», «Late Night», «Ghetto Star», «Better Dayz», «Who Do U Believe In?» og «They Don't Give a Fuck About Us». Albumet inneholder opptredener av Outlawz, Ron Isley, Nas, Mýa, Jazze Pha og Tyrese, blant andre. Hit-singelen, «Thugz Mansion», kommer i to versjoner; en akustisk versjon med Nas, som musikkvideoen er basert på, og en hiphop-versjon med Anthony Hamilton.


== Sporliste ==
CD 1

CD 2


== Referanser ==


== Eksterne lenker ==
(en) Better Dayz på Discogs 
(en) Better Dayz på MusicBrainz 
(en) Better Dayz på Spotify 
(en) Better Dayz på AllMusic
Storøya biotopvernområde

Storøya biotopvernområde (cirka 29 daa, hvorav cirka 6 daa landareal) ligger nord for Svangstrand i Holsfjorden (del av Tyrifjorden), rett nord for de to øyene Kavringen og Midtøya, og ble fastsatt ved kgl. res. 22. juni 2018 med hjemmel i lov 19. juni 2009 nr. 100 om forvaltning av naturens mangfold (naturmangfoldloven) § 34, jf. § 38 og § 62. Fremmet av Klima- og miljødepartementet. Verneområdet ligger i Lier kommune, Buskerud, og inngår i Tyrifjorden våtmarkssystem IBA. Det består den ene øya og en sone på cirka 50 m rundt denne.
Biotopvernområdet skal ta vare på et område som har særskilt betydning som økologisk funksjonsområde i form av hekkelokalitet for fiskemåke. Det er en målsetting å beholde verneverdiene i best mulig tilstand, og eventuelt videreutvikle dem.


== Referanser ==
Røvertidsskrift

Røvertidsskrift, også kalt rovtidsskrift (etter engelsk predatory journal, jf. også det bredere begrepet predatory publishing),  er en betegnelse på et tidsskrift som forsøker å fremstå som vitenskapelig, men som i virkeligheten har svært dårlige rutiner for å kontrollere hvilken forskning som publiseres. Begrepet røverforlag eller rovforlag brukes tilsvarende om forlag som utgir tidsskrifter og/eller bøker.
Betegnelsen røvertidsskrift eller røverforlag kan både brukes om tidsskrift eller forlag som utilsiktet får sine mangelfulle kontrollrutiner utnyttet av forskere med uærlige hensikter, og om tidsskrift eller forlag som aktivt går etter publiseringsvillige forskere og lurer dem til å tro at de får sin forskning publisert i et anerkjent tidsskrift. Begrepet «rovtidsskrift» ble skapt av den amerikanske bibliotekaren Jeffrey Beall, som tidligere publiserte en oversikt over slike tidsskrifter, kalt Bealls liste.I 2018 gjennomførte en rekke aviser i et internasjonalt samarbeid et eksperiment der man satte sammen studier med meningsløst innhold og forsøkte å få disse publisert i røvertidsskrifter. Erfaringen var at så lenge man var villig til å betale for publiseringen kunne man få publisert hva som helst.Blant forlag som inngikk i Bealls liste og som av mange regnes som røverforlag var Scientific Research Publishing, MDPI og Frontiers Media.
Mange røvertidsskrifter har titler som begynner med «International Journal of ...»; det er også vanlig for røvertidsskrifter og røverforlag å gi inntrykk av at de er basert i vestlige land, selv om de i realiteten drives fra land som f.eks. Kina, India eller Nigeria. I noen tilfeller har de etablert en postboksadresse i et vestlig land, men har den reelle virksomheten i et annet land. Mange røvertidsskrifter viser f.eks. ISSN-nummeret svært synlig på sine hjemmesider, fordi det i Asia er en vanlig forestilling at det å ha et ISSN-nummer gir tidsskriftet en form for autoritet.


== Referanser ==
Hroar Olsen

Hroar Olsen (født 30. april 1859 i Trondheim, død 26. august 1941) var en norsk jurist, politiker for Høyre og embetsmann. Han var amtmann i Søndre Bergenhus amt fra 1898 til 1918, stiftamtmann i Bergen stiftamt fra 1907 til 1918, fylkesmann i Akershus fra 1919 og i både Oslo og Akershus fra 1924. Han gikk av med pensjon 15. oktober 1929.Olsen ble utdannet jurist i 1882 og ble året etter ansatt i Indredepartementet. Han var konstituert som amtmann i Smaalenenes amt 1888–1889, og ble deretter i 1890 ekspedisjonssekretær i Indredepartementet. Denne stillingen hadde han til han ble utnevnt til amtmann i Søndre Bergenhus amt i 1898.Olsen var stortingsrepresentant for Høyre i perioden 1919–1921, innvalgt fra Bergen.Han var kommandør av St. Olavs Orden.


== Referanser ==


== Eksterne lenker ==
(no) Hroar Olsen hos Norsk senter for forskningsdata 
Hroar Olsens private arkiv finnes ved NTNU Universitetsbiblioteket
Krigsobligasjon

En krigsobligasjon er en obligasjon som en stat gir ut for å finansiere krig eller krigsberedskap.Forsvarsobligasjoner var navnet på statlige obligasjoner som ble solgt under andre verdenskrig. Innkomne midler var avsatt for å brukes på tilvirkning av forsvarsmateriell.


== Referanser ==
Hærvatnet

Hærvatnet er en innsjø sør i Nord-Aurdal kommune, Innlandet.
Sjøen har et beskjedent nedbørfelt, og får tilsig fra mindre bekker. Utløpet er i nord, der Hærvassbekken renner mot nordvest og nord til Tisleia ved Vaset.


== Referanser ==
Wilhelm Dalls vei

Wilhelm Dalls vei er en del Kristiansunds innfartsvei fra øst. Fra sentrum på Kirkelandet fortsetter Langveien mot øst som Wilhelm Dalls vei over Gomalandet. På Nordlandet går den over i Dalegata. Veien har to bruer, den ene, Viadukten, forbinder Kirkelandet og Gomalandet. Nordsundbrua forbinder Gomalandet og Nordlandet. 
Byggingen av denne veien i 1950-åra var et viktig ledd i overgangen fra sjøveis til landeveis transport, også i Kristiansund. Veien erstattet den smale og svingete Freiveien langs Vågens østside som innfartsvei. 
Wilhelm Dalls vei har navn etter Wilhelm Dall. 
Wilhelm Dalls vei er en del av Riksvei 70.
NM i sjumannsrugby 2018

Norgesmesterskapet i sjumannsrugby 2018 ble arrangert 16. og 17. august 2018 som en del av NM-uka 2018 i Stavanger. Det ble spilt NM for både menn og kvinner, og Stavanger rugbyklubb ble norgesmestre for menn og Sagene IF norgesmestre for kvinner. Dette var det første norgesmesterskapet i sjumannsrugby der det ble delt ut kongepokal. Mesterskapet ble avhold på Lassa idrettsanlegg i Stavanger.


== Innledende runder ==


=== Herrer ===


=== Kvinner ===


== Sluttspill ==
Kampene ble spilt 17. august 2018 på Lassa idrettsanlegg.


=== Herrer ===


=== Kvinner ===


== Referanser ==


== Eksterne lenker ==
Leirbotnvannet

Leirbotnvannet (nordsamisk: Ráirrojávri) er en innsjø i Alta kommune i Finnmark. Den er utspring for Leirbotnelva (Lakselva), som munner ut i Altafjorden ved Leirbotn.
Leirbotnelva ble vernet mot kraftutbygging i Verneplan IV for vassdrag i 1993.


== Referanser ==
Stogofjorden

Ringsjøen er en innsjø sør i Nord-Aurdal kommune, Innlandet.Sjøens utløp er i nordvest, der Stogoelvi renner mot Tisleia.


== Referanser ==
Knut Erik Rame

Knut Erik Rame (født 26. april 1972) er en norsk tidligere friidrettsutøver som representerte Gjesdal IL.
Han vant 8 NM-gull på 5000 meter, 10000 meter og terrengløp i perioden 1998–2003 og har også representert Norge i internasjonale konkurranser og mesterskap. Han har deltatt i VM, EM og nordisk mesterskap i terrengløp. Han er herreløperen med flest seire i Sentrumsløpet i Oslo (2001,2002 og 2003). Han har bronsemedalje fra nordisk mesterskap på 10000 meter og terrengløp. 


== Medaljer i norske mesterskap ==


== Referanser ==
Atlantia

Atlantia SpA er et italiensk investeringsselskap som bygger og forvalter bomveier og drifter lufthavner.
Selskapets største virksomhet er datterselskapet Autostrade per l'Italia, som er Italias største konsesjonsinnehaver for avgiftsbelagte motorveier. Et annet datterselskap er Autostrade of Virginia, stiftet i 1993, som inngår i et konsortium som driver Dulles Greenway i Virginia i USA.
Atlantia er siden 1999 notert på Borsa Italiana, Milanos fondbørs. Den største eieren, med omkring 43 prosent av kapitalen (2007), er Sintonia, som er et holdingselskap for familien Benetton.Per 2018 forvaltet konsernet 5 000 kilometer bomveier i Italia, Brasil, Chile, India og Polen, og driftet lufthavner i Italia og Frankrike.


== Referanser ==
Vejen kommune (1970–2006)

Vejen kommune er en tidligere kommune i Ribe amt i Danmark, opprettet ved Kommunalreformen (1970) fra 1. april 1970. Ved Kommunalreformen i 2007 ble kommunen innlemmet i den nye storkommunen Vejen kommune i Region Syddanmark sammen med  Brørup kommune, Holsted kommune, og Rødding kommune.


== Borgermestre ==
Regnar Busk (V) 1995–2006
Bent Jensen (V) 1986–1995
Lis Aaltonen (K) 1982–1986
Arne Hansen (V) 1970–1982


== Referanser ==
Ola M. Lerfald

Ola M. Lerfald (født 5. februar 1933) er en norsk tidligere friidrettsutøver som representerte IL Dalebrand.
Han vant 7 NM-gull og 21 NM-medaljer i femkamp og tikamp i perioden 1955–1968.


== Medaljer i norske mesterskap ==


== Referanser ==
Ammersee

Ammersee er en innsjø i Landkreis Landsberg am Lech i Oberbayern i den tyske delstaten Bayern. Den er Tysklands sjette største innsjø, medregnet Bodensee som også ligger i Østerrike og Sveits. Sjøen er 16 kilometer lang, 5 kilometer bred og har en 42 kilometer lang bredd. Ammersee har et flateinnhold på 42 kvadratkilometer og en største dybde på 82 meter.Tilførselselv er blant andre Ammer. Sjøen renner ut i Amper som munner ut i Isar ved Moosburg an der Isar. Isar munner ut i Donau ved Deggendorf.
Sjøen er knyttet til landkretsen, men uten tilknytning til noen kommune (tysk: Gemeindefrei).


== Viktige steder langs bredden ==
Landkreis Landsberg am Lech (vestbredden), 

Dießen am Ammersee
Schondorf am Ammersee
Utting am Ammersee
Eching am Ammersee
GreifenbergLandkreis Starnberg (østbredden):

Herrsching am Ammersee
Inning am AmmerseeLandkreis Weilheim-Schongau (sørbredden):

Fischen am Ammersee


== Galleri ==

		
		
		


== Referanser ==
Thomas Nielsen

Thomas Nielsen (født 16. oktober 1968) er en norsk tidligere profesjonell golfspiller og golfinstruktør. 
Han ble profesjonell i 1992, har én seier på den europeiske Challenge-touren (Turkish Open i 1998) og spilte ellers på European Tour. Med seieren i Turkish Open kvalifiserte han seg automatisk til Sarazen World Open i Braselton i Georgia samme år, som var en uoffisiell turnering på den amerikanske PGA Tour.Nielsen ble norgesmester i 1998 og vant junior-NM i 1985 og 1986.
Etter karrieren som spiller har Nielsen arbeidet som golfkommentator på NRK og Viasat Golf og som instruktør.


== Referanser ==
Even in the Quietest Moments…

Even in the Quietest Moments… er Supertramps femte studioalbum, utgitt i 1977.


== Sporliste ==
Alle sangene er kreditert Rick Davies og Roger Hodgson. Nedenfor er den faktiske komponist og førstevokalist angitt.

«Give a Little Bit» (4.08) (Hodgson)
«Lover Boy» (6.49) (Davies)
«Even in the Quietest Moments» (6.26) (Hodgson)
«Downstream» (4.00) (Davies)
«Babaji» (4.51) (Hodgson)
«From Now On» (6.21) (Davies)
«Fool's Overture» (10.52) (Hodgson)


== Eksterne lenker ==
(en) Even in the Quietest Moments… på Discogs 
(en) Even in the Quietest Moments… på MusicBrainz 
(en) Even in the Quietest Moments… på Spotify 
(en) Even in the Quietest Moments… på AllMusic
Mannskoret

Mannskoret er et mannskor som øver på Kampen bistro i Oslo hver tirsdag og som ble startet i 2002 av DumDum Boys-vokalist Prepple Houmb, radioprogramleder Espen Thoresen og TV-produsent Hasse Lindmo.Mannskoret kaller seg «et kor for folk som ikke trodde de likte korsang», og teller til sammen 32 personer, kjente og ukjente. 
Koret synger blant annet gamle rock- og popklassikere fra bla. Raga Rockers, Jokke og Valentinerne, De Press, Frank Zappa, Knutsen & Ludvigsen, Billy Bragg, deLillos, Dead Kennedys og Ramones. Koret synger også nasjonalsanger fra nedlagte stater og et og annet klassisk korverk.
Kinofilmen For vi er gutta (2018) handler om Mannskoret og deres siste tid med dirigent Ivar Krogh Hovd. Filmen er regissert av Petter Sommer og Jo Vemund Svendsen.
Mannskoret har, og har hatt, mange kjente medlemmer, deriblant Geir Schau, Rune Gokstad, Kjartan Kristiansen, Ivar Nergaard, Ivar Eidem, Sven Nordin, Atle Antonsen, Sverre Knudsen og Rune Nilson,


== Referanser ==
Crisis? What Crisis?

Crisis? What Crisis? er Supertramps fjerde studioalbum, utgitt i 1975.


== Sporliste ==
Alle sangene er kreditert Rick Davies og Roger Hodgson.

«Easy Does It» (2.18)
«Sister Moonshine» (5.15)
«Ain't Nobody But Me» (5.14)
«A Soapbox Opera» (4.54)
«Another Man's Woman» (6.15)
«Lady» (5.26)
«Poor Boy» (5.07)
«Just a Normal Day» (4.02)
«The Meaning» (5.23)
«Two of Us» (3.27)


== Eksterne lenker ==
(en) Crisis? What Crisis? på Discogs 
(en) Crisis? What Crisis? på MusicBrainz 
(en) Crisis? What Crisis? på Spotify 
(en) Crisis? What Crisis? på AllMusic
Fracas (Macintosh)

Fracas er et 2D-actionspill i fugleperspektiv, utviklet av Cerberus Development og sluppet for Macintosh hjemme-PC-er i 1996. Nivåene etter nivå 9 er tilfeldig genererte med elementer fra de foregående brettene. Spillet ble i første omgang utgitt som shareware, og i 1999 ble det også sluppet en fullversjon for CD-ROM av Midas Interactive Entertainment.


== Utvikling ==
Fracas ble utviklet av Cerberus Entertainment, og var det første spillet som ble gitt ut av denne utvikleren. All grafikk ble utviklet i ResEdit. Grunnet begrensede ressurser ble lydeffektene i Fracas spilt inn i to av utviklerenes hjem. Eksempelvis er en av lydene som avspilles da en fiende blir nøytralisert, kaldt vann som blir sluppet ned i en varm stekepanne.


== Referanser ==
Crime of the Century

Crime of the Century er Supertramps tredje studioalbum, utgitt i 1974. Albumet, med hitlåtene «Dreamer» og «Bloody Well Right», ble gruppens kommersielle gjennombrudd både i Storbritannia og USA.
Plasseringer og trofeer:

Basert på ulike kilder som eksempelvis www.chartmasters.org har Crime of the Century solgt ca 800 000 eksemplarer bare i Storbritannia. Supertramps management har ikke bedt om sertifisering.


== Sporliste ==
Alle sangene er kreditert Rick Davies og Roger Hodgson.

«School» (5.35)
«Bloody Well Right» (4.32)
«Hide in Your Shell» (6.49)
«Asylum» (6.45)
«Dreamer» (3.31)
«Rudy» (7.17)
«If Everyone Was Listening» (4.04)
«Crime of the Century» (5.36)


== Eksterne lenker ==
(en) Crime of the Century på Discogs 
(en) Crime of the Century på MusicBrainz 
(en) Crime of the Century på Spotify 
(en) Crime of the Century på AllMusic
Indelibly Stamped

Indelibly Stamped er Supertramps andre studioalbum, utgitt i 1971.
Trofeer:

Ingen kjente listeplasseringer.


== Sporliste ==
Alle sangene er kreditert Rick Davies og Roger Hodgson, unntatt «Rosie Had Everything Planned» som er skrevet av Hodgson og Frank Farrell.

«Your Poppa Don't Mind» (2.58)
«Travelled» (4.15)
«Rosie Had Everything Planned» (3.01)
«Remember» (4.00)
«Forever» (5.05)
«Potter» (2.23)
«Coming Home to See You» (4.39)
«Times Have Changed» (3.42)
«Friend in Need» (2.08)
«Aries» (7.25)


== Eksterne lenker ==
(en) Indelibly Stamped på Discogs 
(en) Indelibly Stamped på MusicBrainz 
(en) Indelibly Stamped på Spotify 
(en) Indelibly Stamped på AllMusic
Storøysundet (andre betydninger)

Storøysundet har flere betydninger:

Storøysundet på Svalbard
Storøysundet i Tyrifjorden, Hole kommune, Buskerud
Storøysundet–Sælabonn naturreservat i Tyrifjorden, Hole kommune, Buskerud
Hiroshi Suzuki

Hiroshi Suzuki er navnet til flere personer:

Hiroshi Suzuki (svømmer)
Hiroshi Suzuki (bobkjører)
Holværvatnet

Holværvatnet er en innsjø øst for Tuva turisthytte på Hardangervidda i Hol kommune, Viken.Som i andre vann på Hardangervidda, har ørret opprinnelig vært enerådende i Holværvatnet. Men røye ble introdusert omkring 1925.


== Referanser ==
Otto Haug

Otto Haug (født 24. juli 1876, død 1948) var en norsk friidrettsutøver som representerte Kristiania IF.
Han vant 7 NM-gull på 500 meter, 1500 meter, lengde og stavsprang i perioden 1897–1906.


== Medaljer i norske mesterskap ==


== Referanser ==


== Eksterne lenker ==
(en) Otto Haug – Olympedia 
(en) Otto Haug – Sports-Reference (OL-resultater – arkivert) 
(en) Otto Haug – Track and Field Statistics
Kvenvikvannet

Kvenvikvannet (nordsamisk: Čuvošjávri) er en innsjø i Alta kommune i Finnmark. Den ligger ved Kvenvik, vest for Alta sentrum, og har utløp mot nord til Kvenvika i Altafjorden.


== Referanser ==
Reinsjøen

Reinsjøen er en innsjø i grenseområdet mellom Nore og Uvdal, Nesbyen og Flå kommuner i Viken.Sjøen har et lite nedbørfelt, og derfor tilsig bare fra små bekker. Dette gir dårlige gyteforhold for ørret, men jevnlig utsetting gjør at sjøen likevel er et meget bra fiskevann.


== Referanser ==
Deardnojávri

Deardnojávri (nordsamisk, historisk også skrevet Dærdnujavri) er en innsjø i Lebesby kommune i Finnmark. Den har utløp mot nord til Deardnojohka, ei sideelv til Adamsfjordelva. Innsjøen er ikke regulert, men ble likevel påvirket ved utbyggingen av Adamselv kraftverk på 1970-tallet, da Adamsfjordelvas vestlige sideelver ble til overført til Deardnojávri og videre til hovedmagasinet Store Måsvannet. Innsjøen fikk dermed mangedoblet gjennomstrømmingen av vann i forhold til før reguleringen.


== Referanser ==
Richard Simonsen

Richard Simonsen (født 20. august 1945) er en norsk tidligere friidrettsutøver som representerte IL Vestar og Kristiansands IF.
Han vant åtte NM-gull og 13 NM-medaljer på 100 meter, 200 meter og 400 meter i perioden 1963–1971. Under EM i friidrett 1971 løp Simonsen sammen med  Steinar Mo, Gøte Lundblad og Per Rom inn til 8.-plass på 4 × 400 meter stafett. Det var beste norske plassering i dette EM, og tiden de oppnådde, 3.06.67, er 50 år senere, i 2021, fremdeles norsk rekord i øvelsen.


== Medaljer i norske mesterskap ==


== Referanser ==
Paa skyskraperens tak

Paa skyskraperens tak (originaltittel: Rent Free, også vist i Norge som Gratis husleie) er en amerikansk stumfilm-komedie fra 1922 regissert av Howard Higgin.


== Medvirkende ==
Wallace Reid - Buell Arnister Jr.
Lila Lee - Barbara Teller
Henry A. Barrows - Buell Arnister Sr.
Gertrude Short - Justine Tate
Lucien Littlefield - 'Batty' Briggs
Lillian Leighton - Maria Tebbs
Claire McDowell - Countess de Mourney
Clarence Geldart - Count de Mourney


== Bevaringsstatus ==
Filmen anses i dag for å være tapt.


== Referanser ==


== Eksterne lenker ==
(en) Paa skyskraperens tak på Internet Movie Database 
(en) Paa skyskraperens tak på AllMovie
Begrepsjurisprudens

Begrepsjurisprudens (tysk Begriffsjurisprudenz) var en retning innenfor rettsvitenskapen som la vekt på å finne nøyaktige definisjoner av juridiske begreper.
Begrepsjurisprudensen hadde sin storhetstid i Tyskland på midten og slutten av 1800-tallet. Noen av de fremste juristene innenfor denne retningen var Georg Friedrich Puchta og Bernhard Windscheid. Ved at retten ble bygget opp av definisjoner, håpet man å lage et system uten motsigelser, slik at juridiske avgjørelser kunne utføres ved ren logikk.


== Eksterne lenker ==
(no) Begrepsjurisprudens i Store norske leksikon
Axel Herrlin

Axel Herrlin (født 30. mars 1870 i Östra Vemmenhög, død 10. oktober 1937) var en svensk filosof, psykolog og pedagog.


== Liv ==
Herrlin var sønn av en prest. Han studerte i Lund og fikk doktorgraden i filosofi i 1892, med en avhandling om Nicolaus Cusanus. Samme år ble han dosent i teoretisk filosofi ved Lunds universitet, og fra 1906 var han dosent ved Göteborgs högskola. I 1912 ble han utnevnt til professor i psykologi og pedagogikk ved Lunds universitet.
Innenfor psykologien er Herrlin kjent for å ha innført eksperimentalpsykologiske forskningsmetoder i Sverige.


== Referanser ==


== Litteratur ==
Svante Nordin: Från Hägerström til Hedenius. Den moderna svenska filosofin. Lund: Doxa, 1983. ISBN 91-578-0183-5
Malte Jacobsson

Malte Jacobsson (født 3. april 1885 i Kristianstad, død 22. desember 1966 i Göteborg) var en svensk filosof og politiker.


== Slekt ==
Han var sønn av Nils Jacobsson og Anna Persson, som begge var medlemmer av vekkelsesbevegelsen Evangeliska Fosterlandsstiftelsen. I 1912 ble han gift med den østerrikske botanikeren Emma Charlotte Stiasny. Etter skilsmisse i 1950 giftet han seg igjen i 1951 med politikeren Ingrid Osvald.


== Liv ==
Jacobsson studerte ved Lunds universitet og fikk doktorgraden i filosofi i 1910. Som student var han med i den radikale kretsen Den Yngre Gubben, og regnet seg som sosialist. Fra 1912 underviste han i praktisk filosofi og pedagogikk ved lærerinneskolen under Kjellbergska flickskolan i Göteborg, samt i filosofi og pedagogikk ved Göteborgs högskola. Fra 1920 var han professor ved høyskolen.
Fra 1919 var han medlem av byrådet i Göteborg, som representant for sosialdemokratene. Fra 1927 til 1934 var han byens ordfører. I 1934 forlot han høyskolen for å overta stillingen som landshövding i Göteborgs og Bohus län, og beholdt denne stillingen til han gikk av med pensjon i 1950. I 1964 utga han erindringsboken Minnesbilder.
Jacobsson hadde som ung studert under filosofen Ernst Cassirer i Berlin. Da Cassirer flyktet fra Tyskland etter nazistenes maktovertakelse i 1933, kunne Jacobsson i egenskap av landshövding hjelpe ham til å få et professorat ved Göteborgs högskola.


== Referanser ==


== Litteratur ==
Svante Nordin: Från Hägerström til Hedenius. Den moderna svenska filosofin. Lund: Doxa, 1983. ISBN 91-578-0183-5
Steinhuder Meer

Steinhuder Meer er en innsjø i den tyske delstaten Niedersachsen. Den er med et flateinnhold på 29,1 km² den niende største i Tyskland, medregnet Bodensee som også ligger i Østerrike og Sveits. Den har en største dybde på 2,9 meter. I Steinhuder Meer finnes to kunstige øyer, Wilhelmstein bygget i perioden 1761 til 1767 av Graf Wilhelm zu Schaumburg-Lippe, og en badeøy ved Steinhude, bygget i 1975. Steinhuder Meer ligger i elven Wesers nedslagsfelt og er omfattet av Naturpark Steinhuder Meer.


== Galleri ==

		
		


== Referanser ==
Anders Karitz

Anders Karitz (født 28. februar 1881, død 10. februar 1961) var en svensk filosof.


== Liv ==
Karitz var sønn av en husmann (torpare) og ble tidlig foreldreløs. Likevel lyktes han med å skaffe seg en universitetsutdannelse. Han fikk doktorgraden i filosofi fra Lunds universitet i 1913 og ble dosent i teoretisk filosofi samme år. I 1933 ble han utnevnt til professor ved Universitetet i Uppsala.
Karitz er kjent for sine filosofihistoriske studier av den svenske filosofen Thomas Thorild. Han utarbeidet også en systematisk filosofi, hvor han forsøkte å forklare at den menneskelige tanken alltid tar utgangspunkt i motsetninger, slik som godt og ondt.
Karitz blir beskrevet som en original personlighet, som brukte all sin tid på forskningen. Han dannet ingen skole, men ble betraktet som sentrum i motstanden mot Uppsala-filosofene på 1930-tallet.


== Referanser ==


== Litteratur ==
Svante Nordin: Från Hägerström til Hedenius. Den moderna svenska filosofin. Lund: Doxa, 1983. ISBN 91-578-0183-5